ศึกในชวนเวียนหัวกว่า
ภูมิต้านทานยังแกร่ง,4 รมต.น้องใหม่ค่ายพลังประชารัฐยังนิ่ง ไม่แกว่งไปตามกระแสกดดันให้ไขก๊อกลุกจากเก้าอี้รัฐมนตรีที่โดนกระหน่ำต่อเนื่องมาร่วมสัปดาห์ตามสัญญาณที่ บิ๊กตู่ พล.อ.ประยุทธ์ จันทร์โอชา นายกรัฐมนตรีและหัวหน้า คสช. บิ๊กป้อม พล.อ.ประวิตร วงษ์สุวรรณ รองนายกรัฐมนตรีและ รมว.กลาโหม รวมถึงนายสมคิด จาตุศรีพิทักษ์ รองนายกรัฐมนตรี ประสานเสียงไปทางเดียวกัน 4 รมต.ไม่จำเป็นต้องลาออก,สวมหมวก 2 ใบ ไม่ใช่เรื่องผิดกติกา หากจัดสรรเวลาอย่างเหมาะสม,กระแสเรียกร้องธรรมาภิบาลของคู่แข่งจุดไม่ติด กำลังภายในทีมน้องใหม่ยังไม่แผ่ว,ซ้ำยังเดินหน้าสเต็ปต่อไป ตามฉากที่ นายอุตตม สาวนายน รมว.อุตสาหกรรม ว่าที่หัวหน้าพรรคพลังประชารัฐ ไปยื่นขอจัดตั้งพรรคต่อ กกต.อย่างเป็นทางการ,รับกับจังหวะของ นายสุริยะ จึงรุ่งเรืองกิจ แกนนำกลุ่มสามมิตร ส่งสัญญาณคอนเฟิร์มยกขบวนมาอยู่กับพรรคพลังประชารัฐแน่นอน เตรียมเปิดตัวกันในสัปดาห์หน้า,ดับกระแสข่าวลือกลุ่มสามมิตรเตรียมชิ่งไปอยู่พรรคอื่น ไม่ลงเรือลำเดียวกับพรรคพลังประชารัฐเคลียร์กันให้ชัด จะไม่มีรายการทิ้งกันกลางทางเกิดขึ้น,เติมความมั่นใจให้ 4 รมต.เดินหน้าต่อ ไม่ต้องห่วงหน้าพะวงหลัง,ประเมินรูปการณ์แล้ว น้องใหม่สามารถแบกรับแรงเสียดทาน ยืนระยะสู้ต่อได้ยาวๆ นอกจากไม่ยุบ ไม่แกว่งแล้ว ยังมีชั้นเชิงเป็นมวยมากขึ้นเรื่อยๆ,อย่างที่เห็นชัดๆจากการที่ 4 รมต.ค่ายพลังประชารัฐไม่ร่วมลงพื้นที่กับ บิ๊กตู่ไปตรวจราชการที่ จ.ลำพูน กันข้อครหาใช้กลไกอำนาจรัฐแฝงหาเสียงทางการเมือง เอาเปรียบคู่แข่ง,ระวังตัวทุกฝีก้าว เลี่ยงแม้กระทั่งการให้สัมภาษณ์ประเด็นการเมืองในเวลาราชการ,ยกการ์ดสูง ถนอมเนื้อถนอมตัวไม่ให้เป็นเป้าถูกถล่มได้ง่ายๆ,ปล่อยให้ ลุงตู่ ตระเวนเก็บคะแนนตามพื้นที่ต่างๆ รุกทั้งภาคเหนือถิ่นพรรคเพื่อไทยในช่วงไม่กี่วันที่ผ่านมา ล่าสุดโผล่มาเซอร์ไพรส์กลางสวนลุมพินี ร่วมวิ่งออกกำลังกาย รำไท้เก๊ก เต้นบาสโลบ ร่วมกับชาวบ้าน,ประกาศตัวชัดพร้อมคลุกโคลนการเมือง ไม่กลัวการขุดคุ้ยประวัติใดๆ,ซุ่มหาเสียง เช็กเรตติ้งกันเนียนๆ ลีลาลูกล่อลูกชนเทียบชั้นนักการเมืองอาชีพเข้าไปทุกขณะ,ปิดทริปด้วยการตรวจสภาพการจราจร ลุยเชื่อมต่อระบบรถไฟฟ้า-รถไฟ-เรือ แก้วิกฤติเรื้อรังให้คน กทม.,เปิดเกมรุกโซนภาคเหนือและเมืองกรุง ขอแชร์ส่วนแบ่งการตลาดจากเจ้าถิ่น เพื่อไทย-ประชาธิปัตย์,ย่อมเป็นอะไรที่ 2 พรรคใหญ่นั่งไม่ติด จ้องรุมกินโต๊ะบั่นทอนเครดิต ลุงตู่ และพรรคน้องใหม่ต่อเนื่อง แฝงอาการหวั่นไหว กลัวพ่ายแพ้ในสนามเลือกตั้งอยู่ลึกๆ,แต่ศึกนอกที่เห็นยังไม่น่าห่วงเท่าแรงกระเพื่อมภายใน ตามร่องรอยจากการปล่อยข่าวกดดันปรับ ครม.อยู่เป็นระลอก,อย่างที่เห็น นายกอบศักดิ์ ภูตระกูล รมต.ประจำสำนักนายกรัฐมนตรี ว่าที่กระบอกเสียงพรรคพลังประชารัฐต้องรีบเปิดห้องทำงานโชว์ ยังไม่มีการเก็บข้าวของหนีไปไหน กางตารางงานยังแน่นเอี้ยด,กลบข่าวถอดใจเก็บข้าวเก็บของออกจากห้องทำงานตึกบัญชาการ 1 เตรียมลาออกจากตำแหน่งเร็วๆนี้,ของแบบนี้อ่านเกมกันออก เป็นเกมปล่อยของจากคนในด้วยกันเอง,หวังกระตุกกระแสปรับ ครม. เพื่อนำโควตาที่ว่างลงมาเฉลี่ยสัดส่วนให้พวกพ้องตัวเองที่ไม่ได้เกาะขบวนไปต่อกับ พล.อ.ประยุทธ์ในเที่ยวหน้า,อย่างที่รู้กันอยู่ ที่นั่งในพรรคพลังประชารัฐ ไม่ได้เผื่อที่ว่างให้ ท็อปบูต ก็ย่อมมีการทิ้งทวนของระดับ บิ๊กเนม รุมแย่งขุมทรัพย์เก้าอี้รัฐมนตรีเป็นการส่งท้าย,รู้ทั้งรู้ทีมงาน 4 รมต.ประกาศจุดยืนกันล่วงหน้า จะเหลือหมวกใบเดียว เมื่อถึงเวลาที่เหมาะสมที่คาดว่าจะเป็นช่วงปลายปี แต่ก็ยังมีเกมป่วนคอยหวังแซะเก้าอี้,คนเหนื่อยหนักก็คือ ลุงตู่-ลุงป้อม ที่ต้องคอยแก้ข่าวให้วุ่นวาย,ทำไปทำมาคนในนี่แหละ ทำ บิ๊กตู่ เวียนหัวกว่าคนนอกเยอะ.,ทีมข่าวการเมือง
ภูมิต้านทานยังแกร่ง 4 รมต.น้องใหม่ค่ายพลังประชารัฐยังนิ่ง ไม่แกว่งไปตามกระแสกดดันให้ไขก๊อกลุกจากเก้าอี้รัฐมนตรีที่โดนกระหน่ำต่อเนื่องมาร่วมสัปดาห์ตามสัญญาณที่ บิ๊กตู่ พล.อ.ประยุทธ์
เลือกตั้ง,4 รัฐมนตรี,พลังประชารัฐ,กลุ่มสามมิตร,วิเคราะห์การเมือง